รัฐบาลไทย-ข่าวทำเนียบรัฐบาล-“ย้ำเตือนความเป็นราชสีห์ผู้ภักดีของแผ่นดิน” ปลัด มท. เปิดอบรมหลักสูตร “ผู้นำการเปลี่ยนแปลงการขับเคลื่อนศาสตร์พระราชาสู่การพัฒนาที่ยั่งยืน” ให้กับนักเรียนนายอำเภอ รุ่นที่ 83
วันอังคารที่ 20 มิถุนายน 2566
20/06/2566
“ย้ําเตือนความเป็นราชสีห์ผู้ภักดีของแผ่นดิน” ปลัด มท. เปิดอบรมหลักสูตร “ผู้นําการเปลี่ยนแปลงการขับเคลื่อนศาสตร์พระราชาสู่การพัฒนาที่ยั่งยืน” ให้กับนักเรียนนายอําเภอ รุ่นที่ 83
“ย้ําเตือนความเป็นราชสีห์ผู้ภักดีของแผ่นดิน” ปลัด มท. เปิดอบรมหลักสูตร “ผู้นําการเปลี่ยนแปลงการขับเคลื่อนศาสตร์พระราชาสู่การพัฒนาที่ยั่งยืน” ให้กับนักเรียนนายอําเภอ รุ่นที่ 83 เน้นย้ํา ทุกคนเป็นความหวังของชาวมหาดไทย ผู้ทําให้ประชาชนมีความสุขอย่างยั่งยืน
วันนี้ (20 มิ.ย. 66) เวลา 16.30 น. ที่ห้องประชุม War room ชั้น 2 ศาลาว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานเปิดโครงการฝึกอบรมเชิงปฏิบัติการ (Action Learning) หลักสูตร “ผู้นําการเปลี่ยนแปลงการขับเคลื่อนศาสตร์พระราชาสู่การพัฒนาที่ยั่งยืน” ให้กับผู้เข้ารับการศึกษาอบรมหลักสูตรนายอําเภอ รุ่นที่ 83 พร้อมบรรยายพิเศษ “ทําไมต้อง CAST” ผ่านระบบประชุมทางไกล (Zoom Cloud Meeting) ไปยังศูนย์ศึกษาและพัฒนาชุมชนนครนายก อ.เมืองนครนายก จ.นครนายก โดยได้รับเมตตาจาก พระครูสุภัทรธรรมโฆษิต ผู้ช่วยเจ้าอาวาสวัดระฆังโฆสิตาราม โดยนายบัญชา เชาวรินทร์ ผู้ว่าราชการจังหวัดนครนายก นายแมนรัตน์ รัตนสุคนธ์ อธิบดีกรมการปกครอง นายอรรษิษฐ์ สัมพันธรัตน์ อธิบดีกรมการพัฒนาชุมชน รศ.วรวรรณ โรจนไพบูลย์ ผศ.พิเชฐ โสวิทยสกุล ที่ปรึกษาปลัดกระทรวงมหาดไทย นายศิริพันธ์ ศรีกงพลี รองอธิบดีกรมส่งเสริมการปกครองท้องถิ่น นายสุเมธ มีนาภา รองอธิบดีกรมโยธาธิการและผังเมือง นางสาวชัชดาพร บุญพีรณัช รองอธิบดีกรมการป้องกันและบรรเทาสาธารณภัย และนายสิทธิชัย เทพภูษา อธิการวิทยาลัยการปกครอง นายกองโท อิสรา สุขแจ่มใส และเจ้าหน้าที่ที่เกี่ยวข้อง ร่วมรับฟัง
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขอแสดงความยินดีกับพี่น้องนักเรียนนายอําเภอ รุ่นที่ 83 ทุกท่าน ที่ได้มาอบรมหลักสูตร “ผู้นําการเปลี่ยนแปลงการขับเคลื่อนศาสตร์พระราชาสู่การพัฒนาที่ยั่งยืน” ทําให้นักเรียนนายอําเภอได้มีโอกาสใช้ชีวิตร่วมกันที่ศูนย์ศึกษาและพัฒนาชุมชนนครนายก ได้มีความสุข ได้ให้กําลังใจซึ่งกันและกัน ซึ่งนับว่าเป็นช่วงเวลาที่มีค่ายิ่งในการพัฒนาความรู้ ละลายพฤติกรรม ยอมรับในความแตกต่าง โดยทุกคนในที่นี้มีเป้าหมายเดียวกัน คือ การพาเพื่อนสมาชิกนักเรียนนายอําเภอ รุ่นที่ 83 ไปทําสิ่งที่ดี Change for Good เป็นราชสีห์ผู้ภักดีและเป็นข้าราชการที่ดีในพระบาทสมเด็จพระเจ้าอยู่หัว ด้วยการรับการอบรมความรู้และการทํางานแบบบูรณาการอย่างยั่งยืนอย่างเป็นระบบ เสริมสร้างภูมิคุ้มกันและความมั่นใจให้กับการทํางาน เพื่อภายหลังจบการอบรมแล้ว จะได้กลับไปทําหน้าที่ในการบําบัดทุกข์ บํารุงสุขให้แก่พี่น้องประชาชน รวมถึงประเทศชาติ ศาสนา และสถาบันพระมหากษัตริย์
“นักเรียนนายอําเภอทุกท่าน ต้องตระหนักอยู่เสมอว่า ในฐานะ “ราชสีห์ผู้ภักดีของแผ่นดิน” เป็นข้าราชการของแผ่นดินและข้าราชที่ดีในพระบาทสมเด็จพระเจ้าอยู่หัวนั้น เวลาทุกนาทีของเราคือเวลาในการทําความดีตอบแทนคุณแผ่นดิน เพื่อสานต่ออุดมการณ์ของกระทรวงมหาดไทย ซึ่งสมเด็จฯ กรมพระยาดํารงราชานุภาพ องค์ปฐมเสนาบดี ของกระทรวงมหาดไทย ได้ให้ความสําคัญกับแนวทางการทํางาน ที่เข้าถึงพื้นที่ เข้าถึงจิตใจ ของประชาชน และได้มอบหมายหน้าที่ของคนมหาดไทย คือ “การบําบัดทุกข์ บํารุงสุข” ภายใต้หลักการทํางานแบบ “รองเท้าสึก ก่อนกางเกงขาด” และยังมีพระดํารัสในการทํางานให้ครองใจพี่น้องประชาชนว่า “เจ้าคุณอํานาจอยู่ที่ราษฎรเชื่อถือ ไม่ใช่อยู่ที่พระแสงราชศัสตรา จะไปอยู่ที่ไหนก็ตาม ถ้าเจ้าคุณทําให้ราษฎรเชื่อถือด้วยความศรัทธาแล้ว ไม่มีใครถอดเจ้าคุณได้แม้ในหลวง เพราะท่านก็ทรงปรารถนาให้ราษฎรอยู่เย็นเป็นสุขเช่นเดียวกัน” นายสุทธิพงษ์ จุลเจริญ ปลัดกระทรวงมหาดไทย กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า หลักสูตรนักเรียนนายอําเภอ มีความสําคัญยิ่งกับกระทรวงมหาดไทยและประเทศชาติ เพราะว่า ตําแหน่งนายอําเภอเป็นตําแหน่งที่ใกล้ชิดกับพี่น้องประชาชนมากที่สุด และเป็นตําแหน่งที่เป็นผู้นําของทุกภาคส่วน ใน 878 อําเภอ ใน 7,555 หมู่บ้าน ดังนั้น คนที่จะดํารงตําแหน่งนายอําเภอได้ จะต้องผ่านหลักสูตรนักเรียนนายอําเภอ เพื่อฝึกฝนความรู้ความเข้าใจในนโยบายพร้อมจุดไฟในใจด้วย Passion และ Attitude ของการเป็นผู้นําในการขับเคลื่อนนําความสําเร็จไปสู่พื้นที่อย่างเป็นรูปธรรม ดังที่ พล.อ.เปรม ติณสูลานนท์ อดีตประธานองคมนตรีและรัฐบุรุษและอดีตนายกรัฐมนตรี ได้เคยเปรียบเปรยว่า “นายอําเภอที่ดีสามารถเป็นนายกรัฐมนตรีได้” ซึ่งมีนัยสําคัญว่า เราต้องตระหนักเสมอว่า "ต้องทํางานแบบบูรณาการกับภาคีเครือข่ายทุกภาคส่วน" เพราะงานของทุกกระทรวง ทุกกรม เป็นภารกิจของนายอําเภอทั้งสิ้น ในฐานะตัวแทนของรัฐบาลและตัวแทนของกระทรวงมหาดไทย และเป็นผู้นําสูงสุดของอําเภอ ในการปฏิบัติหน้าที่ข้าราชการของแผ่นดิน ผู้ที่ทําหน้าที่เป็นเหมือน “โซ่ข้อกลาง” การบูรณาการคน บูรณาการงาน เพื่อทําสิ่งที่ดี Change for Good ให้แก่พี่น้องประชาชน ดังนั้น ผู้นําที่ดี ต้องมีแรงปรารถนา (Pasion) และทัศนคติ (Attitude) ที่ดี ต้องมีความรู้ความสามารถในการสื่อสาร และบูรณาการทํางานร่วมกับภาคีเครือข่าย และต้องไม่ทําตัวเป็น One man show และต้องมีความเป็นผู้นํา (Leadership) ในการตัดสินใจและหลอมรวมความสามัคคีให้เกิดขึ้น รวมถึงความสามารถในการ “ครองคน ครองตน ครองงาน”
“จากโครงการในพระราชดําริกว่า 4,741 โครงการ ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สอนให้เห็นถึงบทเรียนของการทํางานให้ประสบความสําเร็จอย่างยั่งยืน ซึ่ง “คน” มีความสําคัญ และต้องประกอบด้วย การร่วมพูดคุย ร่วมคิด ร่วมทํา และร่วมรับประโยชน์ ซึ่งการจะเกิดความยั่งยืนได้ต้องอาศัย 7 ภาคีเครือข่าย (Partnership) ซึ่งประกอบด้วย ภาคราชการ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน โดยเฉพาะการผนึกภาคีเครือข่ายภาคศาสนา ขับเคลื่อนพลัง “บวร” บ้าน วัด ราชการ ดังที่กระทรวงมหาดไทยได้ลงนามบันทึกข้อตกลงความร่วมมือ (MOU) กับภาคศาสนา ตามโครงการวัด ประชา รัฐ สร้างสุข ร่วมกับสมเด็จพระมหาวีรวงศ์ ประธานคณะกรรมการฝ่ายสาธารณูปการของมหาเถรสมาคม และการลงนามบันทึกข้อตกลงความร่วมมือ (MOU) บทบาทในการเกื้อหนุนระหว่างวัดและชุมชนให้มีความสุขอย่างยั่งยืน ร่วมกับ เจ้าประคุณสมเด็จพระมหาธีราจารย์ กรรมการมหาเถรสมาคม ประธานคณะกรรมการฝ่ายสาธารณสงเคราะห์ของมหาเถรสมาคม นอกจากนี้กระทรวงมหาดไทยยังได้ร่วมกับภาควิชาการ ในการลงนามบันทึกข้อตกลงความร่วมมือ (MOU) การพัฒนาจังหวัดที่สอดคล้องกับการพัฒนาเศรษฐกิจสังคมเชิงพื้นที่ ร่วมกับ ศ.ดร.นพ. พงษ์รักษ์ ศรีบัณฑิตมงคล อธิการบดีมหาวิทยาลัยเชียงใหม่ ประธานที่ประชุมอธิการบดีแห่งประเทศไทย ซึ่งทั้งหมดที่กล่าวมาจะเป็นต้นน้ํา ที่จะให้นายอําเภอได้ทําหน้าที่ผู้นําที่ดีในการผนึกกําลังร่วมกับภาคีเครือข่าย ที่จะเป็นกําลังสําคัญสนับสนุนขับเคลื่อนงานของกระทรวงมหาดไทยในการ “บําบัดทุกข์ บํารุงสุข” พี่น้องประชาชน ไปสู่ความสําเร็จได้” นายสุทธิพงษ์ จุลเจริญ ปลัดกระทรวงมหาดไทย กล่าวเน้นย้ํา
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า หากนักเรียนนายอําเภอ ทําสิ่งใดร่วมกันก็จะประสบความสําเร็จได้เร็วยิ่งขึ้น ดังสุภาษิตไทยโบราณว่า “ไม้ไผ่หลายแขนงแข็งกว่าแขนงเดียว” ดังนั้นทุกคนต้องทําให้เวลาที่มีอยู่น้อยนั้นมีค่า ต้องทุ่มเททําอย่างเต็มที่ต้องมีหัวใจนักปราชญ์ สุ จิ ปุ ลิ ในการใช้ชีวิตนักเรียนนายอําเภอ เพื่อให้รับการพัฒนาตนเอง เพื่อนําพาตนเองไปสู่ความเป็นเลิศในการครองใจพี่น้องประชาชน และทําหน้าที่บําบัดทุกข์บํารุงสุขพี่น้องประชาชนได้ ซึ่งต้องอาศัยคนที่มีจิตใจที่เสียสละ และมีความรู้ความเข้าใจ พร้อมที่จะบูรณาการร่วมกับภาคีเครือข่ายทุกภาคส่วน รวมทั้งการน้อมนําหลักปรัชญาของเศรษฐกิจพอเพียงมาประยุกต์ใช้กับพื้นที่ของท่าน เพราะคนมหาดไทยมีเลือดสีดําอยู่เต็มร่างกาย ดังสีประจํากระทรวงมหาดไทย คือ "สีดํา" ที่เป็นสีแห่งความรักที่เป็นอมตะตามความเชื่อคติทางพราหมณ์ ตรงกับหน้าที่คนมหาดไทยที่รักคนอื่น รักประชาชนมากกว่ารักตัวเอง เพื่อให้เกิดการ Change for Good บําบัดทุกข์ บํารุงสุขให้กับประชาชนที่ได้ทํามาตลอด 131 ปีที่ผ่านมา
“หลักสูตรนักเรียนนายอําเภอ จะทําให้ทุกคนกล้าแกร่ง มีความมุ่งมั่นและความเพียรพยายาม ดุจพระมหาชนกที่ล่องลอยอยู่ท่ามกลางมหาสมุทรใหญ่ แต่ทรงเพียรพยายามว่ายน้ําไปจนถึงฝั่งได้ ดังนั้น จึงขอให้พวกเราช่วยกันปลุกเร้าจิตใจที่รุกรบเป็นขุนศึก มีอุดมการณ์ชาวมหาดไทยกระทรวงมหาดไทย ทําหน้าที่ทํานุบํารุง ชาติ ศาสนา พระมหากษัตริย์ให้มั่นคง และทําให้ประชาชนมีความสุขเพิ่มขึ้น มีความทุกข์น้อยลง และขอเป็นกําลังใจให้ทุกคนได้มีความภาคภูมิใจและได้มั่นใจว่า กระทรวงมหาดไทย และผู้บริหาร มีความหวังกับพวกเราทุกคน และได้ทุ่มเทสรรพกําลังมากมาย โดยหวังว่าเราจะสร้างคนมหาดไทย ที่จะมาช่วยกันทําให้ฝันของเราเป็นจริง และทําสิ่งที่เป็นไปไม่ได้ให้เป็นไปได้ สนองพระราชปณิธานของพระบาทสมเด็จพระเจ้าอยู่หัว “ประเทศชาติมั่นคง ประชาชนมีความสุข แก้ไขในสิ่งที่ผิด” และขอให้ใช้เวลาที่มีอย่างคุ้มค่า ทุ่มเทอุทิศกายอุทิศใจ ในการทําหน้าที่นักเรียนนายอําเภอ สานฝันความหวังของกระทรวงมหาดไทย ในการบําบัดทุกข์บํารุงสุขให้เป็นจริง” นายสุทธิพงษ์ จุลเจริญ ปลัดกระทรวงมหาดไทย กล่าวทิ้งท้าย
#กระทรวงมหาดไทย #บําบัดทุกข์บํารุงสุข